Public procurement notice: Contract Notice
Published: 2024-01-15
Region: DK022
Contract type: Services
Procedure: Negotiated with prior call for competition
CPV classification: 71241000 | 71311000: Civil engineering consultancy services | 71311300 | 71530000: Construction consultancy services
Estimated value: 3500000 DKK
Submission deadline: 2024-01-22
Award criteria: quality, price

Technical requirements: Udbudsformen betyder, at processen – i hovedtræk – indeholder følgende aktiviteter:
1.	Virksomheder kan på baggrund af disse udbudsbetingelser ansøge om prækvalifikation ("åben" runde). 
2.	På baggrund af de modtagne prækvalifikationsansøgninger prækvalificeres op til tre (3) virksomheder, som får mulighed for at byde på Rådgiverkontrakten. 
3.	De prækvalificerede virksomheder kan afgive tilbud på Rådgiverkontrakten ("lukket" runde).
4.	Efter tilbudsfristens udløb foretager Ordregiveren evaluering af tilbuddene, og Ordregiver kan udvælge den tilbudsgiver, som har afgivet det tilbud, der afspejler det bedste forhold mellem pris og kvalitet, eller påbegynde forhandlingsrunder. 
5.	Påbegyndes forhandling, vil tilbudsgiverne kunne fremsende reviderede tilbud efter endt forhandling.
6.	Herefter foretager Ordregiveren evaluering af reviderede tilbud, og Ordregiver udvælger den tilbudsgiver, som har afgivet det tilbud, der afspejler det bedste forhold mellem pris og kvalitet. 
7.	Den tilbudsgiver, som står til at blive tildelt Rådgiverkontrakten, anmodes om at fremsende dokumentation for de forhold, som er beskrevet i ESPD'en.
8.	Forudsat at der er modtaget korrekt dokumentation, træffes der en tildelingsbeslutning, idet Ordregiver tildeler Rådgiverkontrakten til den tilbudsgiver, som har afgivet det tilbud, der afspejler bedste forhold mellem pris og kvalitet, og som efterfølgende har dokumenteret de forhold, som er beskrevet i ESPD’en. 
Bemærk: Næstved Havn vil alene forhandle om tilbud, hvis Næstved Havn vurderer, at det er hensigtsmæssigt. Næstved Havn forbeholder sig derfor ret til, at Rådgiverkontrakten kan tildeles ud fra de indledende tilbud. Ordregiver har i så fald kun til hensigt at føre én forhandlingsrunde, men forbeholder sig ret til at føre flere forhandlingsrunder.
Dette udbud er et udbud af en totalrådgiverkontrakt med Næstved Havn om udarbejdelse af en udflytningsplan for Næstved Havns erhvervshavn. Kontraktens genstand udbydes som et udbud med forhandling med forudgående offentliggørelse af en udbudsbekendtgørelse.
Næstved Havn er i dag beliggende på et område i Næstved by, som Næstved Kommunes byråd ønsker at omdanne til en ny bydel. 
Næstved Havn og byrådet har derfor igangsat en proces for udflytning af erhvervshavnen. Erhvervshavnens fremtidige placering skal findes syd eller sydvest for Svingbroen, længere væk fra Næstved by.
Af de anførte årsager skal Næstved Havn fremlægge en udtømmende udflytningsplan for Næstved Havn (”Udflytningsplan”) for byrådet, der beskriver og forholder sig til mulighederne for udflytning af erhvervshavnen.
Den kommende erhvervshavn skal som minimum indeholde kajanlæg og havnekontor.
Tjenesteydelserne vedrører området omkring Næstveds erhvervshavn samt området syd og sydvest for erhvervshavnens nuværende placering.
Ansøger skal have udført mindst en relevant levering af rådgivningsydelser de seneste 3 år. Der skal oplyses bygherre og kontaktperson.
Ansøger skal dokumentere mindst en (1) og højst fem (5) relevante leveringer. Såfremt ansøger dokumenterer mere end en (1) men højst fem (5) relevante leveringer, vil Ordregiver vurdere alle dokumenterede relevante leveringer.
Såfremt Ansøger dokumenterer flere end fem (5) relevante leveringer, vil Ordregiver alene vurdere de seneste fem (5) dokumenterede relevante leveringer (kronologisk ift. leveringens afslutning). 
Med ”relevante leveringer” menes, at ansøger har dokumenteret erfaring med rådgivning i forbindelse med etablering af havneanlæg, renovering af havneanlæg og i øvrigt maritime anlægsarbejder. 
Referencerne bør indeholde: 
Beskrivelse af arbejdet/ydelsen, beløb for rådgiverhonorarer, oplysning om tidspunkt for udførelsen (dato) og modtager af arbejdet/ydelsen. Der må maksimalt vedlægges én A4 side pr. reference til en relevant levering.
Følgende punkter i ESPD’en skal udfyldes: Del V
Såfremt der modtages ansøgninger fra flere end tre (3) egnede ansøgere vil Ordregiver udvælge de tre (3) ansøgere, som har mest erfaring med lignende eller tilsvarende opgaver, hvorved forstås opgaver, der ligner eller svarer til de opgaver, som Ordregiver forventer at ansøger skal løse under Rådgiverkontrakten.
I vurderingen af hvilke opgaver, der ligner eller svarer til de opgaver, som Ordregiver forventer at Totalrådgiver skal løse under Rådgiverkontrakten, vil Ordregiver prioritere (i ikke prioriteret rækkefølge):
•	specifikke referencer for havneetablering, og i mindre graf specifikke referencer for havnerenovering 
•	totalrådgiverreferencer
•	de nyeste referenceprojekter
•	referenceprojekter, som er udført under samme klimatiske betingelser som i Danmark
•	referenceprojekter, som i kapacitet er tættest på kapaciteten af den erhvervshavn, der skal udflyttes
•	referencer, som omfatter flest mulige af de punkter, som Udflytningsplanen skal omfatte:
o	miljøforhold, 
o	planforhold, 
o	forureningsforhold, 
o	tilladelser fra relevante myndigheder,
o	placering, og
o	økonomi
Ansøger kan vedrørende referencer henvise til de oplysninger, som er afgivet til brug for vurderingen af mindstekravets opfyldelse.
Såfremt Ordregiver bliver bekendt med, at en prækvalificeret ansøger ikke kan eller vil fremsende tilbud, forbeholder Ordregiver sig til at prækvalificere den mest egnede ansøger om prækvalifikation, som ikke i første omgang blev prækvalificeret, og i overensstemmelse med gældende udbudsregulering.
Såfremt Ordregiveren modtager færre end tre ansøgninger, vil ordregiveren opfordre den eller de ansøgere, der opfylder de fastsatte minimumskrav til egnethed, til at deltage i dialogen.
For den udbudte Rådgiverkontrakt gælder, at ansøger skal opfylde følgende mindstekrav:
•	Samlet omsætning på minimum 7 mio. kr. for hver af de seneste 3 afsluttede regnskabsår (regnet fra tidspunktet for afgivelse af prækvalifikationsansøgning)
•	En egenkapital på minimum 3 mio. kr. i det seneste afsluttede regnskabsår (seneste godkendte årsregnskab skal udvise en positiv egenkapital).
•	Soliditetsgrad på minimum 10 % for hver af de seneste 3 afsluttede regnskabsår (regnet fra tidspunktet for afgivelse af prækvalifikationsansøgning)
For det seneste afsluttede regnskabsår skal ansøger i ESPD’en give oplysninger om følgende:
•	Samlet omsætning
•	Finansielle nøgletal:
o	Ansøgers soliditetsgrad
o	Ansøgers egenkapital
Hvis flere end 3 ansøgere opfylder disse mindstekrav, udvælges ansøgere på baggrund af ansøgernes referencer, jf. ovenfor.